ଦେବକୂଳ ନାରାୟଣ ରାଓ

ଦେବକୂଳ ନାରାୟଣ ରାଓ(ଡି.ଏନ.ରାଓ ୦୩/୦୭/୧୯୪୯-୦୩/୧୨/୨୦୧୬) ଜଣେ ଓଡ଼ିଆ ଚିତ୍ରକର ଥିଲେ ।http://www.telegraphindia.com/1160826/jsp/odisha/story_104508.jsp ତୈଳଚିତ୍ର, ଜଳଚିତ୍ର, ପାରମ୍ପରିକ ଓଡ଼ିଶୀ ପଟ୍ଟଚିତ୍ରର ଆଧୁନିକୀକରଣ ଓ ବିଭିନ୍ନ ପୃଷ୍ଠଭୂମିରେ ତାଙ୍କର ମୌଳିକ ଚିତ୍ର ପାଇଁ ସେ ପରିଚିତ ଥିଲେ । ସେ ଖଲ୍ଲିକୋଟ ଚାରୁ ଓ କାରୁକଳା ମହାବିଦ୍ୟାଳୟର ଅଧ୍ୟକ୍ଷ ଏବଂ ଓଡ଼ିଶା ଲଳିତ କଳା ଏକାଡେମୀ ଉପସଭାପତି ଭାବରେ କାର୍ଯ୍ୟ କରିଥିଲେ ।

 ଜୀବନ କାଳ 
ଡି.ଏନ.ରାଓ, ୧୯୪୯ ମସିହା ଜୁଲାଇ ୩ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଡି. ମୁଖଲିଙ୍ଗମ୍ ଓ ମାତାଙ୍କ ନାମ ଡି ଚିନାପା ଥିଲା । ଖଲ୍ଲିକେଟସ୍ଥିତ ଚାରୁ ଓ କାରୁକଳା ବିଦ୍ୟାଳୟରୁ ସେ ଚିତ୍ରକଳା ଶିକ୍ଷା କରିଥିଲେ । ସେଠାରେ ଧର୍ମପଦ ପୁରସ୍କାର ପ୍ରାପ୍ତ ଗୁରୁ ଅନନ୍ତ କୁମାର ପଣ୍ଡାଙ୍କଠାରୁ ସେ ତୈଳ ଚିତ୍ର ଓ ଗ୍ରାଫିକ୍ ଆର୍ଟ ଶିକ୍ଷାଗ୍ରହଣ କରିଥିଲେ । ସେ ଭୁବନେଶ୍ୱରସ୍ଥିତ ବିଜେବି କଲେଜର ପ୍ରାଣୀ ବିଭାଗରେ ୧୩ବର୍ଷ ଧରି ଫଟୋ ଆର୍ଟିଷ୍ଟ ଭାବରେ କାମ କରିଥିଲେ । ତାପରେ ୧୮ବର୍ଷ କାଳ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରେ ଅଧାପକ ଭାବରେ କାର୍ଯ୍ୟ କରିଥିଲେ । ୨୦୦୨ ମସିହାରେ ସେ ଖଲ୍ଲିକୋଟ ଚାରୁ ଓ କାରୁକଳା ମହାବିଦ୍ୟାଳୟର ଅଧ୍ୟକ୍ଷ ଭାବରେ କାର୍ଯ୍ୟାରମ୍ଭ କରି, ୨୦୦୭ ମସିହାରେ ଅବସର ଗ୍ରହଣ । ସେ ଓଡ଼ିଶା ଲଳିତ କଳା ଏକାଡେମୀ ଉପସଭାପତି ଭାବରେ ମଧ୍ୟ କାମ କରିଥିଲେ ।

 ଚିତ୍ର କଳା 
ରାଓ, ତୈଳଚିତ୍ର, ଜଳଚିତ୍ର ଓ ପାରମ୍ପରିକ ଓଡ଼ିଶୀ ପଟ୍ଟଚିତ୍ରରେ ନିପୂଣ ଥିଲେ । ସଉରା ଚିତ୍ର ପାଇଁ ସେ ବିଶେଷ ଭାବେ ପରିଚିତ ଥିଲେ ।http://www.newindianexpress.com/states/odisha/2012/jul/13/expressions-of-togetherness-386469.html ସେରିଗ୍ରାଫ୍(ସିଲ୍କ ସ୍କ୍ରିନ ପ୍ରିଣ୍ଟିଂ) ଓ ଉଡ଼ କଟ ପ୍ରିଣ୍ଟିଂ ଆରମ୍ଭ କରି, ଏହି କଳାକୁ ଲୋକପ୍ରିୟ କରାଇବାରେ ସହାୟକ ହୋଇଥିଲେ । ୧୯୬୬ରୁ ୨୦୦୬ ମସିହା ପର୍ଯ୍ୟନ୍ତ ବିଭିନ୍ନ ପ୍ରଦର୍ଶନୀ ତଥା କଳାର ଶିବିରମାନ ଆୟୋଜିତ କରାଇ, ସେ କଳାର ପ୍ରଚାର ପ୍ରସାର ଦିଗରେ କାର୍ଯ୍ୟ କରିଥିଲେ ।

 ସମ୍ମାନ ଓ ପୁରସ୍କାର 
 ନିଖିଳ ଉତ୍କଳ ଚାରୁକଳା ପରିଷଦ, ଭୁବନେଶ୍ୱର ସମ୍ମାନ - ୧୯୬୯
 ଚିତ୍ରକଳା ପରିଷେଦ, ହାଇଦ୍ରାବାଦ ସମ୍ମାନ - ୧୯୭୪,୧୯୮୦
 ଓଡ଼ିଶା ଲଳିତ କଳା ଏକାଡେମୀ ପୁରସ୍କାର - ୯୧୮୩http://odisha.gov.in/e-magazine/orissaannualreference/ORA-2011/pdf/109-113.pdf
 ତୈଳଚିତ୍ର ପାଇଁ ରାଜ୍ୟ ପୁରସ୍କାର
 ସଉରା ଚିତ୍ର ପାଇଁ ସର୍ବଭାରତୀୟ ସ୍ତରରେ ପୁରସ୍କାର
 ନିଖିଳ ଭାରତ ଚାରୁକଳା ଓ କାରୁକଳା ସଂସଦ ସମ୍ମାନ - ୨୦୦୦ 

 ଆଧାର

ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଆ ଚିତ୍ରକର